Claudius Aelianus

Claudius Aelianus (natus c. 165-170, mortuus c. 230-235), libertorum filius,  scriptor Italiae Romanae, ob varias narratiunculas quas Graece scripsit innotuit. Secundum Sudam Aelianus, pontifex et sophista, e Praeneste, urbe Latina, ortus est: sophista Romae in urbe receptus est.Suda alphaiota 178 Aelianus cum eloquentiam Graecam e Pausania Caesariensi didicerat, tam dulce lingua Graeca utebatur, ut μελίγλωσσος ἢ μελίφθογγος ("mellilinguis seu mellisonus") vocaretur. Philostratus in Vitis sophistarum ait Aelianum dialecto Attica usum esse perinde ac Athenienses in Attica mediterranea (ἠττικίζειν ὥσπερ οἱ ἐν τῇ μεσογείᾳ Ἀθηναῖοι); ipse autem dicebat se neque umquam ab Italia afuisse neque mare transisse. Invectiva quae composuit in imperatorem Heliogabalum (qui Γύννις "muliercula" ab eo nuncupabatur) non divulgavit.Philostratus, Vitae sophistarum 2.31 (624)

Inter scriptores "sophisticae secundae", ita dictae, enumerari solet. Opera principalia (De natura animalium, Varia historia) collectanea sunt historiarum brevium, quae fere nihil inter se communia habent nisi quod admirationem lectoris incitant, sed modo Stoicorum rationem divinam mundum naturalem tam animalium quam hominum permeare demonstravit. Eandem rem in operibus deperditis, Περὶ προνοίας De providentia, Περὶ θείων ἐναργείων De manifestationibus divinis suasit (e quibus operibus fragmenta 247 in eodem dictionario Suda servantur). Aelianus auctores plures citavit, sed an textus, quorum excerpta praebuit, plene intellexerit, nonnumquam dubitare licet.

 Opera nobis servata 
 De natura animalium (), 17 libri (Graece, versio Latina moderna)
 Varia historia, 14 libri (Graece et Francogallice)
 Epistulae rusticae, 20 epistulae inter colonos Atticos ficticiae

 Notae 

 Bibliographia 
 Mervin R. Dilts, ed., Claudii Aeliani Varia historia (Bibliotheca Teubneriana). Lipsiae: Teubner, 1974
 Douglas Domingo-Forasté, ed., Claudii Aeliani Epistulae et fragmenta (Bibliotheca Teubneriana). Lipsiae: Teubner, 1994
 Mark Joyal, "Aelian" in Graham Shipley et al., The Cambridge Dictionary of Classical Civilization (Cantabrigiae: Cambridge University Press, 2006) p. 11 
 Lucía Rodríguez-Noriega Guillén, "Autoridad e inspiración en época imperial: análisis de algunos pasajes paralelos en Ateneo y Eliano" in Fortunatae no. 32 (2020) pp. 643-663
 Lucía Rodríguez-Noriega Guillén, "Greek and Latin in the late second and early third centuries CE: Athenaeus of Naucratis and Claudius Aelian" in J. B. Torres Guerra, ed., Utroque sermone nostro: bilingüismo social y literario en el imperio de Roma (Pampelunae, 2011) pp. 83-98
 A. F. Scholfield, ed. et interpr., Aelian: On the Characteristics of Animals (Loeb Classical Library). 3 voll. Londinii: Heinemann, 1958-1959
 N. G. Wilson, ed. et interpr., Aelian: Historical Miscellany (Loeb Classical Library). Cantabrigiae Mass.: Harvard University Press, 1997

Categoria:Scriptores Italiae antiquae
Categoria:Auctores Graeci antiqui
Categoria:Liberti
Categoria:Nati saeculo 2
Categoria:Mortui saeculo 3